મોહાલી , 19 સપ્ટેમ્બરઃ સુકાની શિખર ધવન ( 59 ) ની સતત બીજી અર્ધ શતકીય ઇનિંગ અને પોતાની શાનદાર બોલિંગની મદદથી સનરાઇઝ હૈદરાબાદ ટીમને બુધવારે પાકિસ્તાનની ફેસલાબાદ વૂલ્ભ્સ ટીમને હરાવી ચેમ્પિયન્સ લીગ - 2013ના મેઇન રાઉન્ડમાં સ્થાન બનાવી લીધું છે . સનરાઇઝર્સે પંજાબ ક્રિકેટ સંઘ મેદાન પર રમાયેલી પોતાની બીજી ક્વોલિફાઇંગ મેચમાં વૂલ્ભ્સને સાત વિકેટથી હરાવી છે . વૂલ્ભ્સની આ સતત બીજી હાર છે . આ પહેલાંની મેચમાં ઓટાગો વોલ્ટ્સે તેને આઠ વિકેટથી હરાવ્યું હતું . વોલ્ટ્સે બુધવારે શ્રીલંકાની કાંદૂરાતા મરૂંસને મૂખ્ય દ્વારમાં પહોંચી ચુકી છે . આ રીતે વૂલ્ભ્સની સાથોસાથ મરૂંસનો સફર પણ સમાપ્ત થઇ ચૂક્યો છે . શુક્રવારે મરૂંસ અને વૂલ્ભ્સ વચ્ચે અંતિમ દોરની ક્વાલીફાઇંગ મેચ રમાશે , પરંતુ આ મેચ બન્ને માટે પ્રતિષ્ઠા બચાવવાથી વિશેષ કંઇ નહીં હોય . વોલ્ટ્સ અને સનરાઇઝર્સ પણ આમને - સામને હશે અને બન્નેનું લક્ષ્ય અજેય રહીંને મેઇન રાઉન્ડનો સફર શરૂ કરવો પડશે . જો કે , સનરાઇઝર્સ માટે વૂલ્ભ્સ દ્વારા આપવામાં આવેલા 128 રનનો લક્ષ્યાંક સહેલો સાબિત થયો . તેણે આ લક્ષ્ય 17.3 ઓવરમાં ત્રણ વિકેટ ગુમાવીને હાંસલ કર્યો . મરૂંસ વિરુદ્ધ મંગળવારે 71 રનની ઇનિંગ રમનાર ઘવને ફરી એકવાર આગેવાની કરતા 50 બોલમાં છ ચોગ્ગા અને એક છગ્ગો લગાવ્યો . પાર્થિવ પટેલે ( 23 ) સાથે સુકાનીએ પહેલી વિકેટ માટે તાબડતોડ અંદાજમાં 68 રન જોડીને જીતનો આધાર નક્કી કરી લીધો . ત્યારબાદ તેણે ડ્યૂમિની ( અણનમ 20 ) સાથે બીજી વિકેટ માટે 44 રન જોડીને આ આધારને વધુ મજબૂત કરી દીધો . પટેલે 21 બોલમાં ત્રણ ચોગ્ગા લગાવ્યા , જ્યારે ડ્યૂમિનીએ 27 બોલમાં એક ચોગ્ગો લગાવ્યો . ડારેન સેમીએ છ બોલમાં ત્રણ ચોગ્ગાની મદદથી 14 રનની ઇનિંગ રમી હતી .